Mynen vnderdanygen denst nv vnd allen tiden is yuer werdicheit van my als van yuen vnderdanygen denner. Wort mer werdiger, wetten solle gy, dat ick, Got hebbe loff, wol offer kamen byn vnd ffrisch vnd gesunt byn van der genade Gades; desz szulwygen gelicken begere ick alle tit van yw to horenn vnd alen guden frunden. Vort mer werdige here her meister Pawel, dat ick yuer werdicheit sere dancke vor ale gut geifft vnd gaffe, de mei yw wirdicheit gedan hefft; Gat geffe, dat ick et vor denen mach kegen yw vnd de yuchen. Hyr mede ick ywer weirdicheit Gade bevele myt ale den ywen. Gescreuen to Danczk den sundach vor Marien krutwiging int yar 1514. Hans Connerdt de yunge. Adress: Deme werdigenn hernn her meister Pavel Scel, domprost to Abov, meinen gunstigen hernn.